# Petsa:

# Mahal na Magulang/Tagapag-alaga,

# TUNGKOL SA: Pormularyo ng Kasaysayan sa Pag-unlad

Ang Pormularyo ng Kasaysayan sa Pag-unlad (ang “Developmental History Form”) ng Paaralan ng Distrito ng Toronto [Toronto District School (“**TDSB**”)] ay kinukumpleto para sa bawat mag-aaral na papasok sa paaralan sa unang pagkakataon sa TDSB mula Kindergarten hanggang Baitang 2. Ito ay isang mahalagang bahagi ng proseso ng pagpaparehistro ng TDSB. Ang impormasyon ay itatabi sa Talaan ng Paaralan ng Ontario [Ontario School Record (OSR)] ng inyong anak at magagamit ng kanilang (mga) guro at punong-guro/bise punong-guro. Ang Pormularyo ng Kasaysayan sa Pag-unlad ay isang paraan na ang TDSB ay nangangalap ng impormasyon mula sa mga pamilya upang mas mapagsilbihan ang kanilang anak/mag-aaral. Nauunawaan din na ang tuluy-tuloy na pag-uusap ay magaganap sa buong taon ng paaralan sa pagitan ng mga pamilya, mga tagapagturo at ng paaralan sa kabuuan.

Sa mga Unang Taon (Early Years), naniniwala kami na ang mga pamilya ang una at pinakamakapangyarihang impluwensya sa pag-aaral, pag-unlad, kalusugan, at kapakanan ng mga bata. Naniniwala din kami na ang mga pamilya ay eksperto sa kanilang mga anak at sa kanilang mga pangangailangan at kapasidad na suportahan ang kanilang mga anak, kaya inaanyayahan namin kayo na magbahagi ng mahalagang impormasyon tungkol sa mga lakas, mga interes, mga pangangailangan ng inyong anak at kung paano namin sila pinakamahusay na masusuportahan habang sila ay lumilipat sa paaralan. Gagamitin ng mga tagapagturo at kawani ng TDSB ang impormasyong ito upang magdisenyo ng tumutugon na pagtuturo at mga karanasan sa pag-aaral na kinikilala ang mga lakas at mga interes ng inyong anak, at para suportahan ang kanilang pag-aaral sa paaralan.

Mangyaring ipaalam sa inyong punong-guro ng paaralan kung gusto ninyong makipag-ugnayan sa isang miyembro ng kawani ng paaralan na maaaring makipagtulungan sa inyo upang kumpletuhin ang Pormularyo ng Kasaysayan ng Pag-unlad. Ang guro ng inyong anak ay magsasaayos ng oras upang makipagkita sa inyo upang magkaroon ng mas malalim na pag-unawa sa impormasyong inyong ibinahagi. Kinikilala namin ang kahalagahan ng pagiging aktibong katuwang ng mga pamilya sa buong proseso ng pag-aaral ng mag-aaral. Nagsusumikap kaming bumuo ng matibay na pakikipagtulungan sa inyo. Pinahahalagahan namin ang anumang impormasyon na maibabahagi ninyo upang makatulong na gabayan ang direksyon kung paano pinakamahusay na mapaglilingkuran ng mga tagapagturo ang inyong anak.

Maaaring piliin ng mga magulang/mga tagapag-alaga na *hindi* kumpletuhin ang Pormularyo ng Kasaysayan ng Pag-unlad o maaaring pumili ng mga partikular na tanong na sasagutin. Kung mayroon kayong anumang mga katanungan tungkol sa pagkumpleto ng Pormularyo ng Kasaysayan ng Pag-unlad, inaanyayahan namin kayo na makipag-ugnayan sa inyong punong-guro ng paaralan.

Salamat sa inyong pakikipagtulungan, at inaasahan namin ang pakikipagtulungan upang lumikha ng isang positibong karanasan sa paaralan para sa inyong anak.

Punong-guro,

Pirma

------------------------------------------------------------------------------------------------------------------

* Ako/kami ay tumatanggi na kumpletuhin ang Pormularyo ng Kasaysayan ng Pang-unlad
* Ako/kami ay nakapagkumpleto ng Pormularyo ng Kasaysayan ng Pang-unlad

Pirma ng Magulang/Tagapag-alaga Petsa